**53/2019. (XI. 26.) VISB sz. határozat**

A Városstratégiai, Idegenforgalmi és Sport Bizottság Szombathely város területén forgalmi rend változtatással kapcsolatban Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy készüljön a Paragvári, Szűrcsapó, Rohonci út és a Bartók Béla körút által határolt területre vonatkozóan forgalmi rend felülvizsgálat, különös tekintettel egyirányúsítás lehetőségének bevezetésére.
2. A Bizottság egyetért azzal, hogy készüljön vizsgálat a Szófia utcában, a Dr. István Lajos krt.–Sugár u. csomópont közelében és a Rumi u.-Újvilág u. csomópont előtt a Savaria Nett-Pack Kft. bejáratánál kijelölt gyalogos-átkelőhely létesítésére.
3. A Bizottság felkéri a polgármestert, hogy a Bizottság következő ülésére készüljön előterjesztés a határozat 1. és 2. pontjában megfogalmazottak szakmai vizsgálatáról.

**Felelős:** Dr. Nemény András, polgármester

Tóth Kálmán, a bizottság elnöke

Horváth Soma, alpolgármester

(a végrehajtásért: Kalmár Ervin, a Városüzemeltetési és Városfejlesztési Osztály vezetője)

**Határidő:** 1. pont esetén: azonnal

2. pont esetén: a Bizottság 2019. decemberi ülése